
 РЕГЛАМЕНТ ЗА ИЗПЪЛНЕНИЕ (ЕС) .../... НА КОМИСИЯТА
 от 8.4.2019 година
 относно образци на официални сертификати за определени животни и стоки и за изменение на Регламент (ЕО) No 2074/2005 и Регламент за изпълнение (ЕС) 2016/759 по отношение на посочените образци на сертификати
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) 2017/625 на Европейския парламент и на Съвета от 15 март 2017 г. относно официалния контрол и другите официални дейности, извършвани с цел да се гарантира прилагането на законодателството в областта на храните и фуражите, правилата относно здравеопазването на животните и хуманното отношение към тях, здравето на растенията и продуктите за растителна защита, за изменение на регламенти (ЕО) No 999/2001, (ЕО) No 396/2005, (ЕО) No 1069/2009, (ЕО) No 1107/2009, (ЕС) No 1151/2012, (ЕС) No 652/2014, (ЕС) 2016/429 и (ЕС) 2016/2031 на Европейския парламент и на Съвета, регламенти (ЕО) No 1/2005 и (ЕО) No 1099/2009 на Съвета и директиви 98/58/ЕО, 1999/74/ЕО, 2007/43/ЕО, 2008/119/ЕО и 2008/120/ЕО на Съвета, и за отмяна на регламенти (ЕО) No 854/2004 и (ЕО) No 882/2004 на Европейския парламент и на Съвета, директиви 89/608/ЕИО, 89/662/ЕИО, 90/425/ЕИО, 91/496/ЕИО, 96/23/ЕО, 96/93/ЕО и 97/78/ЕО на Съвета и Решение 92/438/ЕИО на Съвета (Регламент относно официалния контрол)
 1
 , и по-специално член 90, първа алинея, букви а), в) и д) и член 126, параграф 3 от него,
 като има предвид, че:
 (1)С Регламент (ЕС) 2017/625 се определят правила за официалния контрол и други дейности по контрола, осъществявани от компетентните органи на държавите членки, за да се провери съответствието със законодателството на Съюза в области като безопасността на храните на всички етапи от производството, преработката и разпространението. По-специално с него се предвижда официално сертифициране, когато това се счита за целесъобразно, за да се гарантира съответствие с правилата на ЕС относно животните и стоките.
 (2)С член 90, първа алинея, буква а) от Регламент (ЕС) 2017/625, на Комисията се предоставят правомощия да приема, чрез актове за изпълнение, правила относно образците на официални сертификати и правилата за тяхното издаване, когато изискванията не са определени с правилата, посочени в член 1, параграф 2 от посочения регламент.
 (3)Пратки от животни и стоки се придружават от официален сертификат, издаден на хартиен носител или в електронен формат. Поради това е целесъобразно в допълнение на изискванията, установени в дял II, глава VII от Регламент (ЕС) 2017/625, да се установят общи изисквания по отношение на издаването на официални сертификати в двата случая.
 (4)В електронната система TRACES, създадена с Решение 2003/623/ЕО на Комисията
 2
 , са включени образци на сертификати, за да се улеснят и ускорят административните процедури на границите на Съюза и да се даде възможност за обмен на електронни съобщения между компетентните органи, което спомага за предотвратяването на евентуални измамни или подвеждащи практики по отношение на официалните сертификати.
 (5)От 2003 г. насам компютърните технологии претърпяха значително развитие и системата TRACES беше изменена с цел да се подобрят качеството, обработката и сигурният обмен на данни. В резултат на това форматът на образците на сертификатите и бележките за попълването им, определени в